|  |
| --- |
| Φιλοσοφικός Λόγος |
| Εισαγωγή (5η ώρα) |
|  |
| Σελίδες 56-57 |
|  |

Φιλοσοφικός Λόγος

**Εισαγωγή (5η ώρα)**

# ερωτήσεις

• • •

1) Ποιες μεθόδους χρησιμοποιούν ο Σωκράτης και ο Πρωταγόρας στον διάλογο προκειμένου να πείσουν;

2) Αναλύστε τους τρόπους πειθούς του Πρωταγόρα.

3) Πώς αντιμετωπίζει ο Σωκράτης τη διάλεξη ως τρόπο πειθούς; Με ποιο ύφος και με ποια επιχειρήματα την απορρίπτει;

4) Με ποιες επιστήμες μοιάζουν οι διδακτικές μέθοδοι των σοφιστών;

5) Πώς χρησιμοποιούνταν ο σχολιασμός λογοτεχνικών κειμένων ως τρόπος πειθούς από τον Πρωταγόρα;

6) Σε τι έγκειται η θεμελιώδης αντίρρηση του Πλάτωνα και του Σωκράτη στον σχολιασμό των λογοτεχνικών κειμένων;

7) Ποιους χρησιμοποιούσαν οι αρχαίοι Έλληνες σαν αυθεντίες; Γιατί το έκαναν αυτό;

# **Πρωταγόρας. Β. Η φιλοσοφική σημασία του διαλόγου.**

Τα θέματα του Πρωταγόρα είναι στην ουσία δύο.

α) Το πρώτο είναι αυτό το οποίο συζητούν ο ΙΙρωταγόρας και ο Σωκράτης: ποια είναι η φύση της αρετής;

β1) Το δεύτερο, εξίσου σημαντικό, είναι αυτό που τίθεται στα προλογικά μέρη του έργου: ποιος μπορεί να διδάξει την αρετή και,

β2) είναι οι σοφιστές τα κατάλληλα πρόσωπα για να αναλάβουν τη διδασκαλία της αρετής;

Για τον Σωκράτη (και τον Πλάτωνα) το δεύτερο αυτό ζήτημα είναι εξίσου σοβαρό με το πρώτο. Μέσα στο έργο **αντιπαρατίθενται** όχι μόνον οι **απόψεις** **περί αρετής** του καθενός από τους δύο συνομιλητές, αλλά **και** οι **μέθοδοι** για την **προσέγγιση της αλήθειας**.

Η **μέθοδος** του **Σωκράτη** είναι η **διαλεκτική**. Ο Σωκράτης επιμένει με τις ερωτήσεις να ορίζονται με ακρίβεια κάθε θέμα και όρος. Η ακρίβεια αυτή οδηγεί τους συνδιαλεγόμενους σε μια απόλυτη γνώση και κατανόηση του πράγματος που μελετούν.

Η **μέθοδος του Πρωταγόρα** (και γενικώς των σοφιστών) είναι **πολύ διαφορετική**. Ο Πρωταγόρας χρησιμοποιεί τρεις τρόπους για να εκθέσει τις απόψεις του:

α) τον **μύθο**.

Μύθος είναι κάθε αφήγηση με ποιητικό χαρακτήρα, είτε προέρχεται από την παράδοση και τον θρύλο είτε πρόκειται για κατασκευή κάποιου διανοητή.

Ο ποιητικός και συμβολικός χαρακτήρας του μύθου για τον Προμηθέα που αφηγείται ο Πρωταγόρας είναι προφανής. Ωστόσο δεν μπορεί να οδηγήσει με ακρίβεια στη φιλοσοφική και επιστημονική γνώση.

Και ο ίδιος ο Πλάτων χρησιμοποίησε τον μύθο και ο ίδιος, πάντοτε όμως για να συμπληρώσει μιαν αυστηρή φιλοσοφική απόδειξη, όχι ως αυτόνομο τρόπο. Πάντως, ο Πλάτων δεν είναι καθόλου ειρωνικός προς τον Πρωταγόρα στο σημείο αυτό.

β) τη **διάλεξη**

**Ειρωνεύεται** και υπονομεύει με κάθε τρόπο τη δεύτερη σοφιστική μέθοδο, **τη διάλεξη**. Ο Σωκράτης ισχυρίζεται πως έχει πολύ κακή μνήμη και του είναι αδύνατον να συγκρατεί όλες τις λεπτομέρειες! Άρα, η **διάλεξη** είναι **μέθοδος πειθούς**, όχι μέθοδος προσέγγισης και κατάκτησης της αλήθειας. Δεν μπορεί να χρησιμοποιείται στη φιλοσοφία, που σκοπός της είναι η αναζήτηση της αλήθειας.

γ) τον **σχολιασμό των ποιητικών κειμένων**.

# ερωτήσεις

• • •

8) Ποια η βάση της θεμελιώδους διαφωνίας μεταξύ Σωκράτη και σοφιστών ως προς τη φύση της αρετής;

Είναι η τρίτη μέθοδος του Πρωταγόρα. Οι αρχαίοι Έλληνες συνήθιζαν να αναφέρουν πολύ συχνά τον Όμηρο ή άλλους ποιητές ως αυθεντίες σε ζητήματα κάθε είδους. Οι σοφιστές, πάντως, ασχολήθηκαν και με τις "ανθρωπιστικές επιστήμες", μπορούμε επομένως να τους θεωρήσουμε ως πρωτοπόρους της λογοτεχνικής ανάλυσης, της φιλολογίας, και της γλωσσολογίας.

Η **βασική αντίρρηση του Σωκράτη** όμως αφορά τη γενική καχυποψία του (που ήταν και καχυποψία του Πλάτωνα) **απέναντι στον γραπτό λόγο**. Το γραπτό είναι βουβό, δεν μπορεί να απαντήσει σε αυτόν που του θέτει ερωτήματα. Ο **Πλάτων**, μέσα σ' αυτό το έργο, **αποπειράται να καταδείξει τις περιορισμένες δυνατότητες της σοφιστικής** και να αναδείξει τη σωκρατική διαλεκτική ως μοναδική φιλοσοφική μέθοδο ικανή να οδηγήσει στην αλήθεια.

Το θέματης **φύσης της αρετής μένει** τελικά **αναπάντητο**. Βλέπουμε πάντως να διαγράφονται καθαρότατα οι απόψεις των δυο "αντιπάλων". Ο **Πρωταγόρας** αρνείται την ίδια την ύπαρξη του απόλυτου και **ασπάζεται** τη **σχετικότητα**. Αντίθετα, **ο Σωκράτης αναζητά μια αλήθεια γενική, καθολική και απόλυτη**. Η σωκρατική-πλατωνική θέση για την αρετή παραμένει εδώ σε ανολοκλήρωτη μορφή. Την ολοκληρωμένη αντίληψη του Πλάτωνα για την αρετή θα τη συναντήσουμε στην Πολιτεία.

Αντώνης Μιχαηλίδης

**Φιλόλογος**